تحب او تريد تصير طيار طائرة
تريد تتعلم شون تطير بالطيارة وهاي جانت امنيتك, طبعاً هي امنية هواي ناس بس مو اي واحد يكدر يسوي هذا الشي, لأن يرادلة هواي شغل ولازم انت تحب انه تطير وتتعلم هالشي من الصغر, بس اكو خيار ثاني علمود تجرب شون تطير بالطيارة والي هي محاكيات.
هالمحاكيات انوجدت علمود تعلم على الشي الغير حقيقي قبل ان تتعلم على الشي الحقيقي, وهاي المحاكيات موجودة على تليفونك وتكدر انت تحملها وتشوف شون تشتغل وسوينا هاي القائمة الي بيها أكثر ثلاث العاب محاكية لشغل الطيارة وطريقتها وهي بالجو.
1- Flight Pilot Simulator 3D لعبة رحلة الطيار المحاكية
بهاي اللعبة او التطبيق الي هو محاكي لطيران الطائرات راح تكدر تعرف شون طريقة التحكم بهواي انواع من الطيارات, وطبعاً انت راح تسوي هواي مهام علمود, من هاي المهام تروح تنقذ ناس او تتسابق وية طيارات ثانية وهواي بيها مستويات انت تكدر توصل الهن بس اذا لعبتها بشكل مستمر, وطبعاً تسوي طيارة وتفتح انواع طيارات وهواي اشياء ثانية تكدر تسويها وطريقة لعبها كلش سهلة وواضحة وتكدر تتحكم بيها بسهولة رابط تحميلها من اب ستوري
2- Flight Simulator X لعبة محاكي طيران
هاي اللعبة هي اصدار ثاني من لعبة محاكي مايكروسوفت بس غير مطور سواها, تكدر بهاي اللعبة تحصل هواي انواع من الطيارات وبشكل مختلف وحدة عن الثانية, وطبعاً بيها مهام لازم تسويها بشكل مضبوط حتى تكدر تكملهن كلهن, وبيها مواقع للطيرات منها امريكا واستراليا وغيرهن, واكو طيارات خاصة بالاشخاص واكو طيارات الجيش واكو طيارات لشحن البضاعة وكل هاي الانواع رابط التحميل من اب ستور
3-X-Plane 10 Flight Simulator
هذا المحاكي من افضل الالعاب بالقائمة لأن بيها اشيءا حقيقة ورسم حقيقي للاشياء الي موجودة بالواقع وهي من الاحسن بالرحلات الجوية وراح تعلمك على الطيران الحقيقي الي يصير بالواقع والي راح يتم التصوير بي من الكرسي الي كاعد عليه الطيار يعني بأختصار واقعية فول